**2024 m. liepos mėn. Lietuvoje bulvių supirkta daugiau**

**Bulvių,** skirtų šviežias vartoti, iš Lietuvos augintojų didmeninės, mažmeninės prekybos ir kitose įmonėse 2024 m. liepos mėn., palyginti su 2023 m. atitinkamu laikotarpiu, supirkta 7,18 proc. daugiau, t. y. 4 948,189 t. Perdirbti skirtų bulvių supirkta 2,5 karto daugiau – 348,876 t. Bulvių supirkimo kaina šiemet mažesnė 11–15 proc. Tai galėjo turėti įtakos supirkimo kiekiui.

**Daržovių,** skirtų vartoti šviežias, 2024 m. liepos mėn., palyginti su 2023 m. liepos mėn., supirkta 0,75 proc. mažiau, t. y. 3 681,600 t. **Česnakų** supirkimas sumažėjo 38,94 proc. (iki 2,437 t), **cukinijų –** 31,95 proc. (iki 79,937 t), **burokėlių –** 25,92 proc. (iki 93,393 t), **lapkotinių salierų** – 14,73 proc. (iki 31,073 t), **baltagūžių kopūstų** **–** 0,64 proc.(iki 877,364 t), **salotų –** 0,14 proc. (iki 189,907 t). Tačiau **krapų** supirkimas padidėjo 63,05 proc. (iki 9,129 t), **lapinių petražolių** – 54,50 proc. (iki 3,572 t), **svogūnų laiškų –** 13,93 proc. (iki 37,039 t), **pomidorų** – 4,74 proc. (iki 563,882 t), **agurkų –** 1,95 proc. (iki 2 781,086 t).

**Baltųjų pievagrybių**, skirtų vartoti šviežius, 2024 m. liepos mėn., palyginti su 2023 m. atitinkamu laikotarpiu, supirkta 23,94 proc. mažiau (151,951 t), **rudųjų pievagrybių** – 54,36 proc. daugiau (17,916 t).

**Braškių** supirkimas buvo didesnis 1,27 proc. ir sudarė 139,327 t. Prasidėjus **šilauogių** derliui, jų šiemet supirkta 1,94 karto daugiau (56,669 t.)

Perdirbimo įmonėse 2024 m. liepos mėn., palyginti su 2023 m. liepos mėn., **daržovių** supirkimas padidėjo 30,59 proc. (iki 1 217,882 t). Tai lėmė 29,98 proc. (iki 1 163,565 t) padidėjęs **burokėlių** supirkimas. Kitų daržovių supirkimas padidėjo 74,01 proc. (iki 54,317 t). Buvo supirkti nedideli kiekiai baltagūžių kopūstų, agurkų, morkų, svogūnų, salotų, krapų.

**Uogų** ( juodųjų ir raudonųjų serbentų, šaltalankių) supirkimas perdirbimui šiemet padidėjo 60,81 proc. (iki 431,933 t).

Šaltinis ŽŪDC (LŽŪMPRIS)

.